สวัสดีค่ะ หนูกังวลว่าจะตั้งครรภ์ คือประจำเดือนปกติมาประมาณช่วงต้นเดือน เดือนนี้ก็มาตั้งแต่วันที่1ถึงวันที่5 แล้ววันที่13มีเพศสัมพันธ์แบบไม่ใส่ถุงแป๊บเดียวแต่ไม่ได้หลั่งค่ะ แล้วประมาณตั้งแต่วันที่19 เริ่มมีอาการเจ็บหัวนมเวลาสัมผัสหรือเสียดสี บางทีก็มีการเจ็บจี๊ดที่ท้องน้อยด้านขวาค่ะ บางทีก็ซ้าย อารมอ่อนไหวง่ายร้องไห้ง่ายค่ะ ง่วงบ่อยด้วยค่ะ แบบนี้จะท้องมั้ยคะหรือเป็นอาการประจำเดือนใกล้มา กลัวมากเลย T_T
สวัสดีค่ะ การมีเพศสัมพันธ์ในวันที่ 13 เม.ย. หากไม่ได้ใส่ถุงยางอนามัย แต่ยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น อาการเจ็บหัวนม เจ็บท้องน้อย อารมณ์อ่อนไหว ง่วงบ่อย ที่เกิดในวันที่ 19 เม.ย. ก็ไม่ได้เกิดจากการตั้งครรภ์ ทั้งนี้ อาการของการตั้งครรภ์เองนั้น ก็จะไม่ได้เกิดขึ้นเร็วภายในไม่กี่วันหลังจากที่มีเพศสัมพันธ์ด้วยค่ะ โดยจะเกิดหลังจากที่มีอาการขาดประจำเดือนไปแล้วประมาณ 2 สัปดาห์ค่ะดังนั้น อาการที่เป็นอยู่ ก็อาจเป็นอาการก่อนการมีประจำเดือนมาได้ หรืออาจเกิดจากการมีความเครียด วิตกกังวล ซึมเศร้า เป็นต้น หรือเป็นผลข้างเคียงจากการทานยาบางชนิด เป็นต้น แนะนำควรสังเกตอาการต่อไปก่อน หากยังคงเป็นต่อเนื่อง แม้ประจำเดือนมาจะมาแล้วก็ตาม ก็ควรไปพบแพทย์เพื่อตรวจรักษาค่ะ แต่หากประจำเดือนมา แล้วอาการต่างๆ หายไป ก็ถือว่าปกติดีค่ะ ไม่จำเป็นต้องทำอะไร